
TEISĖJŲ TARYBA

NUTARIMAS
[bookmark: _Hlk31014389]DĖL TEISĖJŲ TARYBOS 2021 M. GRUODŽIO 20 D. NUTARIMO NR. 13P-155-(7.1.2.) „DĖL MOKĖJIMO UŽ DARBĄ IR BUDĖJIMĄ POILSIO IR ŠVENČIŲ DIENOMIS BEI PAVADAVIMĄ, PRIEMOKŲ UŽ PADIDĖJUSĮ DARBO KRŪVĮ SKYRIMO IR MOKĖJIMO BENDROSIOS KOMPETENCIJOS IR SPECIALIZUOTŲ TEISMŲ TEISĖJAMS TVARKOS APRAŠO PATVIRTINIMO“ PAKEITIMO

2022 m. gegužės 12 d. Nr. 13P-116-(7.1.2.)
Vilnius


Vadovaudamasi Lietuvos Respublikos teisėjų darbo apmokėjimo įstatymo 6 straipsnio 7 dalimi ir 7 straipsnio 2 dalimi, Lietuvos Respublikos teismų įstatymo 120 straipsnio 17 punktu, Teisėjų taryba n u t a r i a:
[bookmark: _Hlk90449529][bookmark: _Hlk95230819][bookmark: _Hlk90449828]Pakeisti Teisėjų tarybos 2021 m. gruodžio 20 d. nutarimu Nr. 13P-155-(7.1.2.) „Dėl Mokėjimo už darbą ir budėjimą poilsio ir švenčių dienomis bei pavadavimą, priemokų už padidėjusį darbo krūvį skyrimo ir mokėjimo bendrosios kompetencijos ir specializuotų teismų teisėjams tvarkos aprašo patvirtinimo“ patvirtintą Mokėjimo už darbą ir budėjimą poilsio ir švenčių dienomis bei pavadavimą, priemokų už padidėjusį darbo krūvį skyrimo ir mokėjimo bendrosios kompetencijos ir specializuotų teismų teisėjams tvarkos aprašą:

1. Pakeisti 2 punktą ir jį išdėstyti taip:
[bookmark: _Hlk95230920]“2. Aprašo nuostatos dėl priemokų mokėjimo netaikomos, jeigu:
[bookmark: _Hlk102111319]2.1. darbo krūvis teisme galėjo (gali) būti sureguliuotas teisės aktuose nustatytomis administravimo teismuose ar kitomis priemonėmis (pavyzdžiui, perskirstant bylas tarp teismų (teismo rūmų), laikinai perkeliant teisėjus ir kt.);
2.2. teisėjo darbo krūvis iki darbų masto padidėjimo buvo mažesnis nei vidutinis metinis teisėjo darbo krūvis tos pačios pakopos teismuose.“

2. Pakeisti 4.4. papunktį ir jį išdėstyti taip:
[bookmark: _Hlk95235303]„4.4. Žymus bylų padaugėjimas – dėl iš anksto nenumatytų priežasčių teisme per mėnesį išnagrinėtų tam tikros kategorijos bylų kiekio padidėjimas daugiau nei 20 procentų. Tuo atveju, kai teisme tam tikros kategorijos bylos anksčiau nebuvo nagrinėjamos, žymus išnagrinėtų tam tikros kategorijos bylų padaugėjimas fiksuojamas, kai tokios kategorijos bylų kiekis padidėja daugiau nei 20 procentų už vidutinį to bylos tipo, kuriam priskirtos atitinkamos kategorijos bylos, išnagrinėtų teisme bylų kiekį per praėjusius dvylika mėnesių.“

3. Pakeisti 4.5. papunktį ir jį išdėstyti taip:
[bookmark: _Hlk102038157]„4.5. Padidėjęs darbo krūvis:
4.5.1. teisėjo per 3 mėnesių laikotarpį išnagrinėtų bylų kiekio padidėjimas ne mažiau nei 20 procentų už vidutinį tos pačios pakopos teismų arba, atitinkamai, Lietuvos Aukščiausiojo Teismo, Lietuvos vyriausiojo administracinio teismo ar Lietuvos apeliacinio teismo vienam faktiškai dirbančiam teisėjui per tą patį laikotarpį tenkantį išnagrinėtų bylų kiekį dėl kito teisėjo funkcijų atlikimo arba;
4.5.2. teisėjo per mėnesį išnagrinėtų tam tikros kategorijos bylų kiekio padidėjimas daugiau nei 20 procentų, tačiau ne mažiau nei 10 išnagrinėtų tos kategorijos bylų, dėl žymaus bylų padaugėjimo. Tuo atveju, kai teisme yra nustatyta teisėjų specializacija, vertinant padidėjusio krūvio duomenis atsižvelgiama į teisėjo specializaciją.“

4. Pakeisti 13 punktą ir jį išdėstyti taip:
„13. Tais atvejais, kai bendrosios kompetencijos ar specializuoto teismo pirmininką, pirmininko pavaduotoją ar skyriaus pirmininką Teismų įstatymo 105 straipsnyje nustatyta tvarka pavaduoja atitinkamai skyriaus pirmininkas ar teisėjas, apskaičiuojant jo atlyginimą taikomas atitinkamo pavaduojamo teismo pareigūno pareiginės algos koeficientas, nustatytas Lietuvos Respublikos teisėjų darbo apmokėjimo įstatymo priedo II skyriuje.“

[bookmark: _Hlk31098718]5. Pakeisti 17 punktą ir jį išdėstyti taip:
„17. Padidėjęs darbo krūvis dėl kito teisėjo funkcijų atlikimo nustatomas už praėjusių 3 mėnesių laikotarpį, vertinant trijų mėnesių, duomenis apie teisėjo faktiškai išnagrinėtas bylas (ir lyginant šiuos duomenis su:
17.1. tų pačių trijų mėnesių vidutiniu apylinkių arba apygardų administracinių teismų vienam faktiškai dirbančiam teisėjui tenkančiu išnagrinėtų bylų kiekiu;
17.2. tų pačių trijų mėnesių vidutiniu bendrosios kompetencijos apygardų teismų Civilinių arba Baudžiamųjų bylų skyriaus vienam faktiškai dirbančiam teisėjui tenkančiu išnagrinėtų bylų kiekiu;
17.3. tų pačių trijų mėnesių vidutiniu Lietuvos Aukščiausiojo Teismo ir Lietuvos apeliacinio teismo Civilinių arba Baudžiamųjų bylų skyriaus, Lietuvos vyriausiajame administraciniame teisme – viso teismo vienam faktiškai dirbančiam teisėjui tenkančiu išnagrinėtų bylų kiekiu.“

6. Pakeisti 18 punktą ir jį išdėstyti taip:
„18. Padidėjęs darbo krūvis konstatuojamas, jeigu teisėjo išnagrinėtų bylų kiekis per tris mėnesius, buvusius iki atliekamo darbo krūvio padidėjimo vertinimo, yra ne mažiau nei 20 procentų didesnis už vidutinį vienam faktiškai dirbančiam teisėjui tenkantį išnagrinėtų bylų kiekį, kaip tai nurodyta šio Aprašo 17.1–17.3 papunkčiuose.“

7. Pakeisti 21 punktą ir jį išdėstyti taip:
[bookmark: _Hlk95467753][bookmark: _Hlk85787227]„21. Žymaus bylų padaugėjimo pradžia laikomas pirmasis mėnuo, per kurį teisme išnagrinėjamų tam tikros kategorijos bylų skaičius padidėjo daugiau nei 20 procentų lyginant su praėjusio mėnesio tam tikros kategorijos bylų skaičiumi. Nustačius žymaus bylų padaugėjimo pradžią, vėliau kas mėnesį teisme išnagrinėjamų tam tikros kategorijos bylų skaičius lyginamas su praėjusių dvylikos mėnesių, buvusių iki žymaus bylų padaugėjimo pradžios, vidutiniu teisme išnagrinėtų šios kategorijos bylų skaičiumi per mėnesį (krūvio rodikliu). Tuo atveju, kai teisme išnagrinėtų tam tikros kategorijos bylų skaičius padidėja dėl to, kad tokios bylos perduotos nagrinėti iš kito teismo, išnagrinėtų tam tikros kategorijos bylų skaičius lyginamas su to teismo, iš kurio perduotos bylos, praėjusių dvylikos mėnesių, buvusių iki žymaus bylų padaugėjimo pradžios, vidutiniu teisme išnagrinėtų šios kategorijos bylų skaičiumi per mėnesį (krūvio rodikliu).“

8. Pakeisti 23 punktą ir jį išdėstyti taip:
„23. Padidėjęs darbo krūvis nustatomas už praėjusį mėnesį, vertinant viso praėjusio mėnesio duomenis apie teisėjo išnagrinėtas tam tikros kategorijos bylas. Vertinant padidėjusį teisėjo darbo krūvį turi būti atsižvelgta ir į teisėjo teisėto nebuvimo darbe laikotarpius. Darbo krūvio duomenys lyginami su praėjusių dvylikos mėnesių, buvusių iki žymaus bylų padaugėjimo pradžios, vidutiniu šio teisėjo išnagrinėtų šios kategorijos bylų skaičiumi per mėnesį.
Tuo atveju, kai teisme tam tikros kategorijos bylos anksčiau nebuvo nagrinėjamos, padidėjęs darbo krūvis nustatomas, kai teisėjo išnagrinėtų tam tikros kategorijos bylų kiekis padidėja daugiau nei 20 procentų, tačiau ne mažiau nei 10 išnagrinėtų tos kategorijos bylų, lyginant su vidutiniu to bylos tipo, kuriam priskirtos atitinkamos kategorijos bylos, per mėnesį teisėjo išnagrinėtų bylų kiekiu per praėjusius dvylika mėnesių.
Tuo atveju, kai teisėjas iki žymaus bylų padaugėjimo pradžios teisme nedirbo ir/arba tam tikros kategorijos bylų anksčiau nenagrinėjo, padidėjęs darbo krūvis nustatomas, kai teisėjo išnagrinėtų tam tikros kategorijos bylų kiekis per mėnesį padidėja daugiau nei 20 procentų, tačiau ne mažiau nei 10 bylų, lyginant su praėjusių dvylikos mėnesių, buvusių iki žymaus bylų padaugėjimo pradžios, vidutiniu to teismo teisėjui tenkančiu išnagrinėtų šios kategorijos bylų skaičiumi per mėnesį.“

9. Pakeisti 26 punktą ir jį išdėstyti taip:
„26. Priemokos už padidėjusį teisėjo darbo krūvį atliekant kito teisėjo funkcijas arba kai dėl iš anksto nenumatytų priežasčių žymiai padaugėja išnagrinėtų tam tikros kategorijos bylų per mėnesį dydis nustatomas remiantis šiais kriterijais: 
26.1. kai darbo krūvis padidėja nuo 20 iki 30 procentų skiriama 10 procentų teisėjo pareiginės algos dydžio priemoka;
26.2. kai darbo krūvis padidėja nuo 30 iki 40 procentų skiriama 15 procentų teisėjo pareiginės algos dydžio priemoka;
26.3. kai darbo krūvis padidėja nuo 40 iki 50 procentų skiriama 20 procentų teisėjo pareiginės algos dydžio priemoka;
26.4. kai darbo krūvis padidėja nuo 50 iki 60 procentų skiriama 25 procentų teisėjo pareiginės algos dydžio priemoka;
26.5. kai darbo krūvis padidėja 60 ir daugiau procentų skiriama 30 procentų teisėjo pareiginės algos dydžio priemoka.“


Pirmininkė 		Sigita Rudėnaitė	


Sekretorius	Ramūnas Gadliauskas
image1.png




